Diari Oficial de la Generalitat Valenciana


Sumari del DOGV 10101, del 30-12-2024 (2024/14584)

EXTRACTE de la Resolució de 23 de desembre de 2024, del conseller de Medi Ambient, Infraestructures i Territori, per la qual es modifiquen la Resolució de 16 de desembre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les Reserves de la Biosfera de la CV, i la Resolució de concesió
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10898

Data del DOGV
:   30-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/14065

CVE
:   SMKF-Y-7096-51358

Data del document
:   23-12-2024

Organisme emissor
:   Conselleria de Medi Ambient, Infraestructures i Territori

Tipus de document
:   Extracte

Anàlisi jurídica

 Descriptors 

:   * ajuda pública
    * lloguer
    * habitatge

BDNS (identif.): 664573.

De conformitat amb el que es preveu en els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: https://www.infosubvenciones.es/bdnstrans/ge/es/convocatoria/664573

El dia 22 desembre de 2022 es va publicar en el DOGV la Resolució de 16 de desembre de 2022, de la Conselleria d'Agricultura, Desenrotllament Rural, Emergència Climàtica i Transició Ecològica, de bases i convocatòria de les ajudes per a la conservació de la biodiversitat en les reserves de la biosfera de la Comunitat Valenciana (d'ara en avant Resolució de 22 de desembre de 2022), el finançament de les quals es realitza mitjançant l'instrument excepcional de recuperació temporal denominat Next Generation EU i emmarcades en el Pla de recuperació, transformació i resiliència (d'ara en avant PRTR), dins del component 4 Conservació i restauració d'ecosistemes i la seua biodiversitat, i dins de la inversió 2, relativa a la Conservació de la biodiversitat terrestre i marina.

El dia 20 de gener de 2023 es va publicar en el DOGV la Resolució de 19 de gener de 2023, de la Conselleria d'Agricultura, Desenrotllament Rural, Emergència Climàtica i Transició Ecològica, per la qual es modifica la Resolució de 16 de desembre de 2022, en alguns aspectes d'esta última. Així, d'una banda, s'amplia el termini de presentació de sol·licituds i, d'altra banda, es possibilita als beneficiaris que puguen aportar durant la justificació de la subvenció les ofertes que havien d'acompanyar a la sol·licitud, eliminant, per tant, l'obligatorietat de presentar-les en el moment de la sol·licitud.

El dia 3 de maig de 2023 es va publicar en el DOGV la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana (d'ara en avant Resolució de 21 d'abril de 2023).

El dia 29 de desembre de 2023 es va publicar en el DOGV la Resolució de 27 de desembre de 2023, de la consellera de Medi Ambient, Aigua, Infraestructures i Territori, per la qual es modifiquen la Resolució de 16 de desembre de 2022, per la qual s'establixen les bases reguladores i convocatòria, i la Resolució de 21 d'abril de 2023, per la qual es concedixen les ajudes, per a adequar totes dues a les previsions de l’Acord de la Conferència Sectorial de Medi Ambient celebrada, per procediment escrit, del 23 al 31 d'octubre de 2023, pel qual es modifiquen i actualitzen determinats acords relatius al component 4 Conservació i restauració d'ecosistemes i la seua biodiversitat.

Posteriorment, ateses les situacions i dificultats en l'execució de la planificació prevista del PRTR, es considera necessària l'actualització i consegüent modificació de diferents previsions dels diferents acords de conferència sectorial a fi de facilitar l'execució de les actuacions i l'assoliment de les fites i objectius associats en termini, sempre i en tot cas, de manera compatible amb la regulació del Mecanisme de recuperació i resiliència. Les qüestions que es modifiquen en cap cas comprometen el compliment de les fites i objectius associats a les transferències de crèdit sinó que, per contra, asseguren el seu compliment i el complet aprofitament dels fons. En este marc l'Acord de la Conferència Sectorial de Medi Ambient, celebrada per videoconferència el 24 de juliol de 2024, modifica i actualitza determinats acords relatius al component 4 del PRTR, per la qual cosa s'ha d'adequar tant la Resolució de 16 de desembre de 2022 com la Resolució de 21 d'abril de 2023.

Per tot això, en la resolució, de la qual és este el seu extracte, es resol:

Primer. Avocar la competència atribuïda al director general de Medi Natural i Animal, en virtut de la Resolució de 16 de desembre de 2022, de la Conselleria d'Agricultura, Desenrotllament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, per a la concessió de la subvenció. Esta avocació es limita a este acte, per motius tècnics i jurídics de simplificació en la tramitació, conforme al que es disposa en l'article 10 de la Llei 40/2015, d'1 d'octubre, de règim jurídic del sector públic.

Segon. L'apartat quart de la base catorzena “Justificació i pagament”, de la Resolució de 16 de desembre de 2022, de la Conselleria d'Agricultura, Desenrotllament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat del següent mode:

“4. Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials (punt 2 d'esta base catorzena) amb la finalitat de justificar que a 1 de juny de 2025 la inversió realitzada supera el 30 % de la prevista. Esta comunicació haurà de presentar-la abans del 15 de juny de 2025 (com a data límit).”

Tercer. L'apartat 3.f) de la base quinzena “Obligacions i compromisos dels beneficiaris”, de la Resolució de 16 de desembre de 2022, de la Conselleria d'Agricultura, Desenrotllament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat del següent mode:

“f) Per mitjà de l'acceptació de l'ajuda la persona titular d’esta es compromet a complir els següents terminis:

. inici dels treballs: des de l’1 de gener de 2021

· execució de més del 30 % de la inversió prevista: 1 de juny de 2025.

· execució del 100 % de la inversió prevista: 31 de maig de 2026, excepte causa de força major que haurà d'estar degudament justificada.

Sense perjuí de l'exempció de responsabilitat administrativa en este supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.

Estos terminis són els establits en l'annex IV de l'Acord de la Conferència Sectorial de Medi Ambient, de 9 de juliol de 2021, amb la redacció que en fa l'Acord de la sessió de la Conferència Sectorial de Medi Ambient celebrada per videoconferència el 24 de juliol de 2024.

Quart. El paràgraf primer de l'apartat sèptim, base setzena “Control, incompliment i reintegrament”, de la Resolució de 16 de desembre de 2022, de la Conselleria d'Agricultura, Desenrotllament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat del següent mode:

“7. Control dels abonaments a compte: La part executada fins al 30 de setembre de l'any en curs serà abonada amb la presentació prèvia de la comunicació de finalització de treballs o de treballs parcials (apartat 12 de la base catorzena) en el termini màxim dels 15 dies següents al 30 de setembre, a excepció de l'any 2025 que haurà de realitzar-se abans del 15 de juny de 2025 conforme a l'apartat 4 de la base catorzena.”

Quint. L'apartat sèptim de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat del següent mode:

“Per mitjà de l'acceptació de l'ajuda, les entitats beneficiàries d’esta es comprometen, de conformitat amb la base quinzena de la base reguladora de les ajudes, a complir els següents terminis:

– Totes les actuacions objecte de finançament hauran d'haver-se iniciat a partir de l'1 de gener de 2021, i serà obligatori que es troben executades pels destinataris finals en més d'un 30 % de la inversió prevista, a 1 de juny de 2025.

– Executar el 100 % de la inversió prevista a 31 de maig de 2026, excepte causa de força major que haurà d'estar degudament justificada.

Sense perjuí de l'exempció de responsabilitat administrativa en este supòsit, serà procedent el reintegrament, total o parcial, de les quantitats que en cada cas puguen declarar-se indegudament percebudes, incrementades, si és el cas, amb l'interés de demora corresponent.”

Sext. El primer paràgraf de l'apartat octau de la Resolució de 21 d'abril de 2023, del director general de Medi Natural i d'Avaluació Ambiental, per la qual es concedixen ajudes per a l'aplicació de mesures de conservació de la biodiversitat en les reserves de la biosfera de la Comunitat Valenciana, queda redactat del següent mode:

“Octau.

Prèviament a la finalització dels treballs i la sol·licitud de pagament, el beneficiari està obligat a presentar el document de comunicació de finalització de treballs parcials amb la finalitat de justificar que a 1 de juny de 2025 la inversió realitzada supera el 30 % de la prevista. Esta comunicació haurà de presentar-la com a data límit abans del 15 de juny de 2025.”

Sèptim. S'afig l'apartat:

“Sèptim. Eficàcia

La present resolució tindrà efecte des de l'endemà de la publicació del seu extracte en el *Diari Oficial de la Generalitat Valenciana.”*

  

València, 23 de desembre de 2024

Vicent Martínez Mus

Conseller de Medi Ambient, Infraestructures i Territori